stanford-oval/wikipedia huggingface dataset:
เลาดาแอร์ เที่ยวบินที่ 004
ประวัติการบิน

วันที่ 26 พฤษภาคม พ.ศ. 2534 เวลาประมาณ 23:02 น. ตามเวลาท้องถิ่น เที่ยวบิน NG004 ซึ่งบินมาจากท่าอากาศยานไคตั๊กที่ฮ่องกง ด้วยเครื่องบิน โบอิง 767-3Z9ER ทะเบียน OE-LAV ได้ออกจากท่าอากาศยานนานาชาติดอนเมือง มุ่งสู่ท่าอากาศยานนานาชาติเวียนนา มีผู้โดยสาร 213 คน และลูกเรือ 10 คน ภายใต้การควบคุมของกัปตันโทมัส เจ. เวลช์ ชาวอเมริกัน และนักบินผู้ช่วยโยเซ็ฟ ทัวร์เนอร์ ชาวออสเตรีย
เวลา 23:08 เวลช์และทัวร์เนอร์ได้รับสัญญาณภาพเตือนว่ามีความผิดพลาดทางระบบที่อาจทำให้ระบบผันกลับแรงขับ (Thrust Reverser) ที่เครื่องยนต์หมายเลข 1 ทำงานขณะบิน หลังจากได้ศึกษาคู่มือแล้ว ทั้งสองลงความเห็นว่าสัญญาณเตือนนั้นเป็นเพียงเหตุการณ์ปกติและไม่ได้จัดการใด ๆ กับสัญญาณเตือน
เวลา 23:17 ระบบผลักดันแรงขับที่เครื่องยนต์หมายเลข 1 ทำงานระหว่างที่เครื่องบินอยู่เหนือพื้นที่ป่าและภูเขาบริเวณรอยต่อระหว่างจังหวัดอุทัยธานีและจังหวัดสุพรรณบุรี ทำให้ปีกซ้ายของเครื่องบินสูญเสียแรงยก คำพูดสุดท้ายของทัวร์เนอร์ที่บันทึกไว้ได้คือ "Oh! Reverser's deployed!"
ในวินาทีต่อมา เครื่องบันทึกเสียงห้องนักบินได้บันทึกเสียงการสั่นของโครงเครื่องบิน ตามด้วยเสียงการหักของโลหะ เครื่อง 767 ฉีกออกเป็นส่วน ๆ กลางอากาศที่ระดับความสูงต่ำกว่า 3,000 เมตร (10,000 ฟุต) เหนือระดับน้ำทะเล ซากเครื่องบินส่วนใหญ่กระจัดกระจายอยู่ในพื้นที่ป่ขนาดเกือบหนึ่งตารางกิโลเมตร ความสูง 600 เมตร (2,000 ฟุต) ในบริเวณที่ปัจจุบันเป็นอุทยานแห่งชาติพุเตย จังหวัดสุพรรณบุรี พื้นที่ซากตั้งอยู่ทางตะวันออกเฉียงเหนือทางตอนเหนือของพุเตย ตำบลห้วยขมิ้น อำเภอด่านช้าง จังหวัดสุพรรณบุรีประมาณ 6 กิโลเมตร (4 ไมล์; 3 ไมล์ทะเล) ใกล้กับชายแดนไทย-พม่า ทีมกู้ภัยพบร่างของกัปตันเวลช์ยังคงติดอยู่กับที่นั่งของนักบิน
การกู้คืน

หลังอุบัติเหตุ ได้มีผู้มาขโมยอุปกรณ์อิเล็กทรอนิกส์และอัญมณี ทำให้ญาติผู้เสียชีวิตไม่สามารถเรียกคืนทรัพย์สินส่วนตัวได้
ผู้โดยสารและลูกเรือ

| สัญชาติ | ผู้โดยสาร | ลูกเรือ | รวม |
| --- | --- | --- | --- |
| ออสเตรีย | 74 | 9 | 83 |
| ฮ่องกง | 52 | 0 | 52 |
| ไทย | 39 | 0 | 39 |
| อิตาลี | 10 | 0 | 10 |
| สวิตเซอร์แลนด์ | 7 | 0 | 7 |
| จีน | 6 | 0 | 6 |
| เยอรมนี | 4 | 0 | 4 |
| โปรตุเกส | 3 | 0 | 3 |
| ไต้หวัน | 3 | 0 | 3 |
| ยูโกสลาเวีย | 3 | 0 | 3 |
| สหรัฐ | 2 | 1 | 3 |
| ฮังการี | 2 | 0 | 2 |
| ฟิลิปปินส์ | 2 | 0 | 2 |
| สหราชอาณาจักร | 2 | 0 | 2 |
| ออสเตรเลีย | 1 | 0 | 1 |
| บราซิล | 1 | 0 | 1 |
| โปแลนด์ | 1 | 0 | 1 |
| ตุรกี | 1 | 0 | 1 |
| รวมทั้งหมด | 213 | 10 | 223 |
ผู้ประสบภัยที่มีชื่อเสียง ได้แก่:
Clemens August Andreae ศาสตราจารย์เศรษฐศาสตร์ชาวออสเตรีย นำกลุ่มนักศึกษาจากมหาวิทยาลัยอินส์บรุคไปเดินทางที่ตะวันออกไกล
ไพรัตน์ เดชะรินทร์ ผู้ว่าราชการจังหวัดเชียงใหม่ กับภริยา
ผลที่ตามมา

ความสามารถในการขนส่งของสายการบินหายไปถึง 1 ใน 4 จากผลของการตก หลังเหตุการณ์เครื่องบิน รหัส OE-LAV ตก ทางสายการบินไม่ได้ให้บริการบินไปซิดรีย์ในวันที่ 1, 6 และ 7 มิถุนายน ก่อนที่จะดำเนินตามปกติด้วยโบอิง 767 อีกลำในวันที่ 13 มิถุนายน
ในบริเวณที่เครื่องบินตก ซึ่งสามารถเข้าถึงได้ผ่านทาเข้าอุทยาน มีการสร้างศาลเจ้าขึ้นเพื่ออุทิศแด่เหยื่อผู้เคราะห์ร้าย อนุสรณ์และสุสานอีกแห่งตั้งอยู่ที่วัดสระแก้วศรีสรรเพชญ ซึ่งอยู่ห่างจากอำเภอเมืองสุพรรณบุรีประมาณ 90 กิโลเมตร (56 ไมล์; 49 ไมล์ทะเล)
ดูเพิ่ม

หม่อมศรีนวล ณ เชียงใหม่
เจ้าพงศ์แก้ว ณ ลำพูน
Donald McIntosh
ดร. วินิจ วินิจนัยภาค
ข้อมูล

Accident Report — Lauda Air Flight 004 (Archive) — Aircraft Accident Investigation Committee, Ministry of Transport and Communications Thailand, Prepared for World Wide Web usage by Hiroshi Sogame (十亀 洋 Sogame Hiroshi), a member of the Safety Promotion Committee (総合安全推進 Sōgō Anzen Suishin) of All Nippon Airways
Aircraft, Volume 71. Royal Aeronautical Society Australian Division, 1991.
Chiles, James R. Inviting Disaster. HarperCollins, 8 July 2008. ISBN 0061734586, 9780061734588.
Job, Macarthur. Air Disaster, Volume 2. Aerospace Publications, 1996. ISBN 1875671196, 9781875671199.
Parschalk, Norbert and Bernhard Thaler. Südtirol Chronik: das 20. Jahrhundert. Athesia, 1999.
กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1
อ่านเพิ่ม

Gilbert, Andy. "Lauda Air". South China Morning Post. Thursday 26 May 1994.
Aviation Week & Space Technology. 1991-10-03 (32), 1991-10-06 (28–30)
แหล่งข้อมูลอื่น

Lauda Air Crash 1991: still too many open questions —  Austrian Wings —  Austrias Aviation Magazine
"การสอบสวนอากาศยานประสบอุบัติเหต" กรมการบินพลเรือน (ในภาษาไทย) (Archive)
"Lauda Air B767 accident report" Ministry of Transport & Communications Thailand (in English)
"Computer-Related Incidents with Commercial Aircraft The Lauda Air B767 Accident". (Archive) Bielefeld University. 26 May 1991.
Lauda Air Flight 004 (Index of articles) —  South China Morning Post
"flugzeugabsturz_20jahre.pdf" (Archive) University of Innsbruck. — Includes list of University of Innsbruck professors, assistants, and students who died on Flight 004
Last flight of the Mozart (Der Todesflug der Mozart, German) —  Austrian Wings —  Austria's Aviation Magazine
PlaneCrashInfo.com —  Lauda Air Flight 004
Cockpit Voice Recorder transcript and accident summary
Grand Prix History —  Biography on Niki Lauda (Contains information about Flight 004)
สุสานเลาดาแอร์ เที่ยวบินที่ 004
เทศกาลลิ้นจี่และเนื้อหมา

| เทศกาลลิ้นจี่และเนื้อหมา 玉林荔枝狗肉节 |
| --- | --- |

สถานะ: ยังจัดอยู่
ประเภท: เทศกาล
เริ่มต้น: 21 มิถุนายน
สิ้นสุด: 30 มิถุนายน
ความถี่: เป็นประจำทุกปี
ที่ตั้ง: ยฺวี่หลิน เขตปกครองตนเองกว่างซี
พิกัดภูมิศาสตร์: 22°38′N 110°09′E﻿ / ﻿22.633°N 110.150°E﻿ / 22.633; 110.150
ประเทศ:  สาธารณรัฐประชาชนจีน
ประเดิม: 21 มิถุนายน ค.ศ. 2009 (2009-06-21)
ล่าสุด: 21 มิถุนายน ค.ศ. 2022 (2022-06-21)
เหตุการณ์ก่อนหน้า: 21 มิถุนายน ค.ศ. 2020 (2020-06-21)
เทศกาลลิ้นจี่และเนื้อหมา โดยทั่วไปเรียก เทศกาลเนื้อหมายฺวี่หลิน เป็นการเฉลิมฉลองประจำปีจัดในยฺวี่หลิน เขตปกครองตนเองกว่างซี ประเทศจีน ระหว่างครีษมายันซึ่งผู้เข้าร่วมเทศกาลกินเนื้อหมาและลิ้นจี่ เทศกาลนี้กินเวลาประมาณสิบวัน โดยระหว่างนั้นประมาณว่ามีการบริโภคหมา 10,000–15,000 ตัว เทศกาลดังกล่าวถูกผู้สนับสนุนสวัสดิภาพสัตว์วิจารณ์
ภูมิหลัง

เทศกาลนี้จัดขึ้นประจำปีในยฺวี่หลิน เขตปกครองตนเองกว่างซี ประเทศจีน ระหว่างครีษมายันในเดือนมิถุนายน โดยการกินเนื้อหมาและลิ้นจี่ เชื่อว่ากิจกรรมนี้ต้านฤทธิ์ความร้อนแห่งฤดูร้อน มีการบริโภคหมาประมาณ 10,000 ถึง 15,000 ตัวระหว่างเทศกาลสิบวัน
ในถ้อยแถลงที่ออกต่อสำนักข่าวซินหัว รัฐบาลท้องถิ่นของยฺวี่หลินปฏิเสธความเกี่ยวข้องหรือการสนับสนุนอย่างเป็นทางการใด ๆ ต่อเทศกาล โดยอธิบายว่าเป็นประเพณีท้องถิ่นโดย "ผู้อยู่อาศัยส่วนน้อยของยฺวี่หลิน" และโทษเหตุการณ์นี้ต่อธุรกิจและผู้อยู่อาศัยท้องถิ่น
ความกังวลด้านสวัสดิภาพสัตว์

ผู้จัดเทศกาลอ้างว่าหมาถูกฆ่าอย่างมีมนุษยธรรม และ "การกินหมาไม่ต่างจากการกินเนื้อหมูหรือวัว" ทว่า ผู้รณรงค์อ้างว่าสัตว์ถูก "ปฏิบัติอย่างต่ำช้า" ศาสตราจารย์ พีเตอร์ เจ. ลี อ้างว่า หมาที่ถูกกินบางส่วนเป็นสัตว์เลี้ยงในครัวเรือนที่ถูกขโมย
ทีปาวลี

| ดิวาลี |
| --- | --- |
ทีปสัญลักษณ์ของเทศกาลทีปวลี
ชื่ออื่น: ดีปวาลี, ทีปวาลี
จัดขึ้นโดย: ศาสนาฮินดู, ศาสนาซิกข์, ศาสนาเชน และ ศาสนาพุทธแบบเนวาร์
ประเภท: วัฒนธรรม, ศาสนา และฤดูกาล
การเฉลิมฉลอง: ตะเกียงทีป การตกแต่งบ้านให้สวยงาม, บูชา, การมอบของขวัญ, พิธีกรรมทางศาสนา, รับประทานอาหารร่วมกัน
เริ่ม: ธันเตรัส
สิ้นสุด: ไภดูช
วันที่: เปลี่ยนไปตามปฏิทินฮินดู
วันที่ในปี 2023: 12 พฤศจิกายน   สิงคโปร์ มาเลเซีย และ   รัฐอานธรประเทศ, รัฐเตลังคานา, รัฐกรณาฏกะ, รัฐเกรละ, และอินเดียเหนือ)
วันที่ในปี 2024: 31 ตุลาคม
ส่วนเกี่ยวข้อง: กาลีบูชา, คลุนคัน, ดิวาลี (ศาสนาเชน), พันทิโฉรทิวาส, ติหาร, สวันตี, โสหราย, พันทนา
ดิวาลี, ดีปาวลี, ทิวาลี หรือ ทีปาวลี เป็นเทศกาลแห่งแสงไฟของศาสนาฮินดู  ศาสนาซิกข์ ศาสนาเชน ที่เฉลิมฉลองในช่วงฤดูใบไม้ร่วงของซีกโลกเหนือ ดิวาลีถือเป็นหนึ่งในเทศกาลที่เป็นที่รู้จักมากที่สุดของศาสนาฮินดู การใช้แสงสว่างในเทศกาลแห่งแสงนี้ เป็นสัญลักษณ์หมายถึงชัยชนะของแสงเหนือความมืดมิด ความดีเหนือความชั่วร้าย อาคาร บ้านเรือน ร้านค้า ถนนหนทาง และศาสนสถาน (โบสถ์พราหมณ์ของฮินดู, คุรุทวาราของซิกข์ และ เชนสถานของเชน) จะตกแต่งด้วยสีสดใสและประดับแสงไฟสว่างไสว โดยทั่วไปเทศกาลดิวาลีเฉลิมฉลองกัน 5 วัน โดยจะถึงจุดสูงสุดในวันที่ 3 ของเทศกาล ซึ่งถือว่าเป็นคืนที่มืดมิดที่สุดของเดือนการติก ตามปฏิทินฮินดู เมื่อเทียบกับปฏิทินเกรโกเรียนจะตรงกับช่วงกลางเดือนตุลาคมและกลางเดือนพฤศจิกายน
ช่วงก่อนเข้าสู่เทศกาล ผู้คนจะเตรียมตัวโดยการทำความสะอาด ซ่อมแซม และตกแต่งบ้านหรือที่ทำงาน และแต่งตัวด้วยเสื้อผ้าที่ดีที่สุด ประดับไฟและทีป (Diya) ทั่วทั้งในและนอกบ้านให้สว่างที่สุด ทำพิธีบูชาต่อพระลักษมี เทวีแห่งความเจริญรุ่งเรืองมั่งคั่ง มีการจุดพลุ ทานอาหารกับครอบครัวและเพื่อนฝูง แลกเปลี่ยนของขวัญและแบ่งปันขนมกัน เทศกาลดิวาลีถือเป็นเทศกาลเชิงวัฒนธรรมที่สำคัญมากต่อชาวอนุทวีปอินเดียโพ้นทะเล ที่นับถือศาสนาฮินดู ซิกข์ หรือเชน
วันหยุดราชการ

วันดิวาลีเป็นวันหยุดราชการในประเทศอินเดีย, ประเทศเนปาล, ประเทศมาเลเซีย, ประเทศสิงคโปร์ และ ประเทศพม่า
เก้าอี้

เก้าอี้ คือที่นั่งประเภทหนึ่ง โดยมักจะเป็นที่นั่งสำหรับคนเดียว โดยในส่วนที่นั่งจะอยู่เหนือจากระดับพื้น มีขาเก้าอี้ 4 ขารองรับข้างใต้ ส่วนเก้าอี้ที่นั่งได้มากกว่า 1 คน อาจเรียกว่าโซฟา
เก้าอี้ที่พบในประวัติศาสตร์เช่น เก้าอี้ของกรีก ที่คาดว่าน่าจะสร้างราว 600 ปีก่อนคริสต์ศักราช เป็นเก้าอี้สี่ขาตัวตรงและมีพนักพิงตั้งตรง ถัดมาเป็นเก้าอี้ในประเทศจีน ในสมัยราชวงศ์ถัง (ค.ศ. 618-907)
ในปัจจุบัน วัสดุที่ใช้ทำเก้าอี้มีความหลากหลายมากขึ้น ไม่ว่าจะทำจาก เก้าอี้ไม้ เก้าอี้โลหะ เก้าอี้พลาสติก เริ่มมีการผลิตและใช้งานเป็นจำนวนมาก ใช้ทุกระดับชั้น มีการออกแบบดีไซน์เก้าอี้หลากลายมากมาย
สำหรับคำว่า เก้าอี้ นั้น เป็นคำมาจากภาษาจีนแต้จิ๋ว ตรงกับภาษาจีนกลางว่า เจียวอี่ (交椅 jiāoyǐ) ซึ่งเป็นเก้าอี้ชนิดหนึ่ง มีพนัก มีขาแบบไขว้กัน สามารถพับเก็บได้
ดาโน เซียกา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Dagno Siaka
วันเกิด:   (1987-11-11) 11 พฤศจิกายน ค.ศ. 1987 (36 ปี)
สถานที่เกิด:  อาบีจาน, ประเทศไอวอรีโคสต์
ส่วนสูง:  1.85 m (6 ft 1 in)
ตำแหน่ง:  กองกลาง
สโมสรเยาวชน
:  เซเว สปอร์ต เดอซานเปโดร
สโมสรอาชีพ*
| ปี |  ทีม |  ลงเล่น |  (ประตู) |
| 2007 |  เซเว สปอร์ต เดอซานเปโดร |  14 |  (8) |
| 2008-2014 |  เมืองทอง ยูไนเต็ด |  113 |  (35) |
| 2014-2015 |  เพื่อนตำรวจ |  19 |  (1) |
ทีมชาติ
| 2008 |  ไอวอรีโคสต์ ยู-21 |  8 |  (2) |
จัดการทีม
2563–:  เมืองทอง ยูไนเต็ด (U19)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ดาโน เซียกา เกิดเมื่อวันที่ 11 พฤศจิกายน ค.ศ. 1987 เป็นอดีตนักฟุตบอลสัญชาติ ไอวอรีโคสต์ เล่นในตำแหน่ง กองกลาง เซียกาเคยลงเล่นให้กับสโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก ตั้งแต่ปี ค.ศ. 2008 และยังเคยเป็นกัปตันทีมของสโมสรเมืองทอง ปัจจุบันรับงานเป็นผู้ช่วยโค้ชที่เมืองทอง
เกียรติประวัติ

ไทยพรีเมียร์ลีก ชนะเลิศ 3 สมัย: 2009, 2010, 2012
รายชื่อมหาวิทยาลัยเก่าแก่ที่สุดที่ยังเปิดสอน

รายชื่อมหาวิทยาลัยเก่าแก่ที่สุดที่ยังเปิดสอน ในบทความนี้ต้องเป็นมหาวิทยาลัยที่มีคุณสมบัติตรงตามนิยามมหาวิทยาลัย ณ วันที่ก่อตั้ง และจะต้องก่อตั้งก่อน พ.ศ. 2043 (ตรงกับรัชสมัยของสมเด็จพระรามาธิบดีที่ 2 หลังสถาปนากรุงศรีอยุธยามาแล้ว 150 ปี) และจะต้องมีการเรียนการสอนอย่างต่อเนื่องโดยไม่ได้หยุดกิจกรรมอย่างสำคัญมาถึงปัจจุบัน
เนื่องจากการให้ปริญญาสำหรับการศึกษาขั้นสูงในประวัติศาสตร์ที่ผ่านมาเกิดขึ้นในยุโรปและตะวันออกกลางเป็นส่วนใหญ่ และนิยามมหาวิทยาลัยสมัยใหม่หมายถึงสถานศึกษาที่มีความสามารถในการให้ปริญญา มหาวิทยาลัยเก่าแก่ที่มีคุณสมบัติตรงนิยามสมัยใหม่ดังกล่าวจึงอยู่ในยุโรปหรือ ตะวันออกใกล้ แต่หากขยายนิยามให้กว้างขึ้นรวมไปถึงมหาวิทยาลัยโบราณที่เดิมไม่ได้มีการให้ปริญญาในขณะนั้นแต่ให้ในปัจจุบันด้วยแล้ว รายชื่อนี้อาจมีมากขึ้นโดยรวมไปถึงสถาบันอื่นๆ ทั้งในยุโรปและส่วนอื่นของโลกอีกหลายมหาวิทยาลัย
สุดท้าย แม้ด้วยบทบัญญัติของมหาวิทยาลัยต่างๆ ในยุโรปก็ยังมีข้อโต้เถียงเล็ก ๆ น้อย ๆ เกี่ยวกับการกำหนดว่ามหาวิทยาลัยใดกันแน่ที่เป็นมหาวิทยาลัยของแผ่นดินใหญ่ยุโรป มหาวิทยาลัยโบโลญญาที่เกิดก่อน มหาวิทยาลัยปารีสเป็นมหาวิทยาลัยที่ก่อตั้งโดยนักศึกษาที่รวมตัวกันหาครูผู้สอน ในขณะที่มหาวิทยาลัยปารีสก่อตั้งโดยคณะผู้สอนแล้วจึงหานักศึกษามาเรียน บางแห่ง (โดยเฉพาะมหาวิทยาลัยปารีส) ก็ยังพยามยามอ้างว่าตนเองเริ่มต้นด้วยการเป็นมหาวิทยาลัยแท้มาแต่ต้น แต่ก็ยังเป็นที่ยอมรับกันโดยทั่วไปว่ามหาวิทยาลัยโบโลนาตั้งขึ้นก่อนมหาวิทยาลัยปารีส การศึกษาเมื่อเร็วๆ นี้พบว่ามีกิจกรรมต่างๆ ในลักษณะของมหาวิทยาลัยได้มีมาแล้วตั้งแต่ พ.ศ. 1621 (ก่อนสถาปนากรุงสุโขทัย 170 ปี) ซึ่งหมายความว่ามหาวิทยาลัยแห่งแรกของยุโรปอาจเป็นมหาวิทยาลัยซาลามังกา (University of Salamanca) ซึ่งเก่าแก่มากกว่าทั้งสองมหาวิทยาลัยที่กล่าวมาแล้ว
ข้อควรระวัง

วันที่แน่นอนที่นับเป็นวันเริ่มต้นดำเนินการของมหาวิทยาลัยมักไม่ชัดเจน และมักมีความแตกต่างกันไม่น้อยจากตำนานที่ตกทอดกันมา หรือจากวันที่ สถาบันบรรพบุรุษ (สถาบันเดิมก่อนเป็นมหาวิทยาลัย) ก่อตั้ง ตัวอย่างเช่น การที่เป็นที่ยอมรับโดยทั่วไปในปัจจุบัน ได้แก่วันก่อตั้งของมหาวิทยาลัยออกซฟอร์ดที่ไม่แน่นอน ซึ่งอาจอยู่ระหว่างช่วงกลางตอนปลายของคริสต์ศตวรรษที่ 12 ก็ได้   อย่างไรก็ตาม เป็นที่เห็นกันได้ว่าวิทยาลัยที่มีฉันทานุมัติให้ใบปริญญาตรีได้ด้วยตนเองจริงๆ ได้แก่มหาวิทยาลัยเก่าของอเมริกันซึ่งนับเป็นมหาวิทยาลัยสมัยใหม่แล้ว และถ้านับโดยเงื่อนไขอย่างยุโรป, วิทยาลัยฮาร์วาร์ดได้รับอำนาจเป็นมหาวิทยาลัยเมื่อ พ.ศ. 2185 มหาวิทยาลัยเพนซิลเวเนียเป็นมหาวิทยาลัยแรกที่เรียกตัวเองว่า “มหาวิทยาลัย” แต่ทั้งฮาร์วาร์ดหรือมหาวิทยาลัยยุคอาณานิคม 7 แห่ง (seven other Colonial American colleges) ในสมัยนั้น ไม่มีแห่งใดที่จะมีขนาดและหลากหลายเท่ามหาวิทยาลัยในยุโรปในยุคนั้น มหาวิทยาลัยอเมริกันแห่งแรกที่เปิดการสอนระดับบัณฑิตศึกษาและให้ปริญญาเอกได้แก่มหาวิทยาลัยเยลเมื่อ พ.ศ. 2403
ดูเพิ่ม

มหาวิทยาลัยโบราณ
มหาวิทยาลัยยุคกลาง Medieval university
มหาวิทยาลัยยุคกลาง (เอเซีย) Medieval university (Asia)
ข้อถกเถียงว่าด้วยมหาวิทยาลัยเก่าแก่ลำดับที่ 3 ของอังกฤษ Third oldest university in England debate
วันศุกร์

วันศุกร์ เป็นวันลำดับที่ 6 ในสัปดาห์ อยู่ระหว่างวันพฤหัสบดีกับวันเสาร์ แต่ตามมาตรฐาน ISO 8601 กำหนดให้เป็นวันที่ 5 ของสัปดาห์
วันศุกร์เป็นวันสำคัญทางศาสนาอิสลาม ชาวมุสลิมจะไปชุมนุมที่มัสยิดเพื่อละหมาดวันศุกร์เวลาเที่ยงพร้อมกัน
สัญลักษณ์ของวัน

สีประจำวัน คือ สีฟ้า
พระประจำวันคือ พระปางรำพึง
| ด ค กวันในสัปดาห์ |
| --- | --- |
ชื่อวันของสัปดาห์
 วันอาทิตย์  วันจันทร์  วันอังคาร  วันพุธ  วันพฤหัสบดี  วันศุกร์  วันเสาร์
ศูนย์พุทธศาสนศึกษา มหาวิทยาลัยออกซฟอร์ด

ศูนย์พุทธศาสน์ศึกษา มหาวิทยาลัยออกซฟอร์ด เป็นศูนย์ที่ก่อตั้งโดย ศ.ดร.ริชาร์ด กอมบริช ศาสตราจารย์โบเดนทางสันสกฤต แห่งมหาวิทยาลัยออกซฟอร์ด  ท่านศ.ดร.ริชาร์ด กอมบริช และเพื่อนร่วมงานซึ่งพยายามก่อตั้งศูนย์พุทธศาสน์ศึกษา คือ นายเจฟรี แบมฟอร์ด ได้เดินทางมายังประเทศไทย ในฐานะพระอาคันตุกะของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในเวลาเดียวกัน ก็ได้พยายามหาทุนเพื่อก่อตั้งตำแหน่งผู้เชี่ยวชาญภาษาบาลีและพระพุทธศาสนา นิกายเถรวาท ให้ศูนย์พุทธศาสน์ศึกษาที่กำลังจะก่อตั้งขึ้นใหม่ด้วย
ปัจจุบัน พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระบรมราชานุญาตให้ศูนย์พุทธศาสน์ศึกษาได้ใช้พระปรมาภิไธยในการตั้งตำแหน่งผู้ชำนาญทางภาษาบาลีและพระพุทธศาสนาประจำศูนย์พุทธศาสน์ศึกษาด้วย  ตำแหน่งที่ว่านั้น ก็คือ "King Rama IX Lecturership in Pali and Buddhist Studies" ขณะนี้ รัฐบาลไทยกำลังศึกษาข้อมูลเพื่อสนับสนุนการเงินแก่ศูนย์ดังกล่าวนี้อยู่
วันพ่อแม่

| วันพ่อแม่ |
| --- | --- |
วันที่: 8 พฤษภาคม, fourth Sunday in July, first Monday in December
ความถี่: ประจำปี
วันพ่อแม่ จัดขึ้นในประเทศเกาหลีใต้ในวันที่ 8 พฤษภาคม และในประเทศสหรัฐอเมริกาในวันอาทิตย์ที่สี่ของเดือนกรกฎาคม ในประเทศเกาหลีใต้กำหนดวันพ่อแม่ขึ้นเมื่อปี พ.ศ. 2516 แทนที่วันแม่ที่เคยกำหนดไว้เป็นวันที่ 8 พฤษภาคมมาก่อน มีการเฉลิมฉลองทั้งในส่วนภาครัฐและภาคเอกชน ในประเทศสหรัฐอเมริกากำหนดวันพ่อแม่ขึ้นเมื่อปี พ.ศ. 2537 ในสมัยของประธานาธิบดีบิล คลินตัน นอกจากนี้วันที่ 1 มิถุนายนยังได้รับการประกาศให้เป็น "วันพ่อแม่โลก" โดยสหประชาชาติเพื่อเป็นเครื่องหมายแสดงความขอบคุณสำหรับความมุ่งมั่นของพ่อแม่ที่มีต่อบุตรของตน ในประเทศฟิลิปปินส์กำหนดให้วันจันทร์แรกของเดือนธันวาคมของทุกปีเป็นวันพ่อแม่ แม้ว่าจะไม่มีการเฉลิมฉลองอย่างจริงจัง
ระดับนานาชาติ

สหประชาชาติประกาศให้วันที่ 1 มิถุนายนเป็นวันพ่อแม่โลก "เพื่อแสดงความขอบคุณพ่อแม่ทุกคนจากทั่วโลกสำหรับความมุ่งมั่นอย่างไม่เห็นแก่ตัวที่มีต่อลูก ๆ และการเสียสละตลอดชีวิตในการบำรุงความสัมพันธ์นี้"
ในประเทศสหรัฐอเมริกา

| วันพ่อแม่ |
| --- | --- |
จัดขึ้นโดย: สหรัฐอเมริกา
ประเภท: Federal observance
วันที่: วันอาทิตย์4ในเดือนกรกฎาคม
วันที่ในปี 2023: 23 กรกฎาคม   (ข้อผิดพลาด: เวลาไม่ถูกต้อง)
วันที่ในปี 2024: 28 กรกฎาคม   (ข้อผิดพลาด: เวลาไม่ถูกต้อง)
วันที่ในปี 2025: 27 กรกฎาคม   (ข้อผิดพลาด: เวลาไม่ถูกต้อง)
วันที่ในปี 2026: 26 กรกฎาคม   (ข้อผิดพลาด: เวลาไม่ถูกต้อง)
ความถี่: ประจำปี
ส่วนเกี่ยวข้อง: วันแม่   วันพ่อ
ในประเทศสหรัฐอเมริกา วันพ่อแม่จัดขึ้นในวันอาทิตย์ที่สี่ของเดือนกรกฎาคม กำหนดขึ้นในปี พ.ศ. 2537 เมื่อประธานาธิบดีบิล คลินตันลงนามในมติของรัฐสภาเป็นกฎหมาย (ประมวลกฎหมายสหรัฐอเมริกา ลักษณะ 36 มาตรา 135) เพื่อ "ตระหนักรู้ ยกระดับ และสนับสนุนบทบาทของพ่อแม่ในการเลี้ยงดูลูก" ร่างกฎหมายดังกล่าวได้รับการเสนอโดยเทนต์ ลอตต์ วุฒิสมาชิกพรรครีพับลิกัน วันพ่อแม่ได้รับการสนับสนุนจากสมาชิกของโบสถ์แห่งความสามัคคีซึ่งเฉลิมฉลองวันหยุดที่เรียกว่าวันพ่อแม่แม้ว่าจะเป็นวันอื่นก็ตาม วันพ่อแม่มีการเฉลิมฉลองทั่วทั้งประเทศสหรัฐอเมริกา
ดูเพิ่ม

วันพ่อ
วันแม่
แหล่งข้อมูลอื่น

National Parents' Day Coalition เก็บถาวร พฤษภาคม 25, 2017 ที่ เวย์แบ็กแมชชีน
White House press release proclaiming Sunday, July 23, 2006 as Parents' Day
รุ่ง จันตาบุญ

ช่างรุ่ง จันตาบุญ
นายรุ่ง จันตาบุญ สถาปนิกผู้ออกแบบหอคำหลวง ในงานมหกรรมราชพฤกษ์ 2549 และผู้จัดการ หจก.ช่างรุ่งคอนสตรัคชั่น
ประวัติ

รุ่ง จันตาบุญ เกิดเมื่อวันที่ 1 เมษายน พ.ศ. 2515 จบการศึกษาจากวิทยาลัยเทคนิคภาคพายัพ (ปัจจุบันคือ มหาวิทยาลัยเทคโนโลยีราชมงคลล้านนา ภาคพายัพเชียงใหม่) มีผลงานการปลูกสร้างอาคารสถาปัตยกรรมล้านนามานานนับสิบปี  และในการจัดงานมหกรรมพืชสวนโลกเฉลิมพระเกียรติฯ ราชพฤกษ์ 2549 ณ จังหวัดเชียงใหม่ที่ผ่านมา ช่างรุ่ง ได้รับมอบหมายให้เป็นผู้ออกแบบ และควบคุมการก่อสร้างหอคำหลวง ซึ่งจัดแสดงนิทรรศการเทิดพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร
นายรุ่ง  จันตาบุญ เป็นผู้มีผลงานด้านสถาปัตยกรรมล้านนาเป็นที่ประจักษ์ จนได้รับปริญญาสถาปัตยกรรมศาสตรบัณฑิตกิตติมศักดิ์ สาขาเทคโนโลยีสถาปัตยกรรม จากมหาวิทยาลัยเทคโนโลยีราชมงคลล้านนา ประจำปีการศึกษา 2550 โดยเข้ารับพระราชทานปริญญาบัตรเมื่อวันที่ 24 มีนาคม 2552
ผลงาน

รุ่ง จันตาบุญ เป็นสถาปนิกชาวเชียงใหม่ ที่มีผลงานด้านสถาปัตยกรรมล้านนาที่โดดเด่น อาทิ
วิหารหลวงวัดป่าดาราภิรมย์ พระอารามหลวง อำเภอแม่ริม จังหวัดเชียงใหม่
หออินทขิลเสาหลักเมืองเชียงใหม่ จังหวัดเชียงใหม่
วิหารพระเจ้า 700 ปี ศรีเมืองเชียงใหม่
วัดเจ็ดยอด มหาโพธารามวรวิหาร จังหวัดเชียงใหม่
งานบูรณะพระตำหนักเจ้าดารารัศมี อำเภอแม่ริม จังหวัดเชียงใหม่
มณฑปไฟพระฤกษ์ การแข่งขันกีฬาซีเกมส์ ครั้งที่ 18 ณ จังหวัดเชียงใหม่
หอแกวไร่แม่ฟ้าหลวง และหอทุ่งแกว๋นไร่แม่ฟ้าหลวง จังหวัดเชียงราย
พิพิธภัณฑ์พื้นบ้าน อำเภอแม่สะเรียง จังหวัดแม่ฮ่องสอน
หอคำหลวง มหกรรมพืชสวนโลกเฉลิมพระเกียรติฯ ราชพฤกษ์ 2549
อาคารหอคำหลวง ออกแบบโดย รุ่ง จันตาบุญ
หลวงแจ่ม

| --- | --- |
สปีชีส์: สุนัข
สายพันธุ์: เซนต์เบอร์นาร์ด
เพศ: ผู้
เกิด: เจมส์ พ.ศ. 2540 (27 ปี)
ปีปฏิบัติงาน: พ.ศ. 2541–2559
เป็นที่รู้จักสำหรับ: สุนัขทรงเลี้ยงในรัชกาลที่ 9
ยศ: หลวง
เจ้าของ: ฉันทนา ศรีสวัสดิ์ (พ.ศ. 2540-2541)​ พระบาทสมเด็จพระมหาภูมิพลอดุลยเดชมหาราช บรมนาถบพิตร (ตั้งแต่ พ.ศ. 2541)
ทายาท: แปะฮวยอิ้ว
คุณหลวงแจ่ม ภักดี สุนัขทรงเลี้ยงใน พระบาทสมเด็จพระมหาภูมิพลอดุลยเดชมหาราช บรมนาถบพิตร เป็นสุนัขพันธุ์ เซนต์เบอร์นาร์ด เพศผู้ได้เข้าเฝ้าถวายตัวเมื่อ พ.ศ. 2541
คุณหลวงแจ่ม ภักดี เดิมเป็นสุนัขของคุณฉันทนา ศรีสวัสดิ์ซึ่งมีบ้านตั้งอยู่หน้า วังไกลกังวล โดยคุณฉันทนาได้ตั้งชื่อให้ว่า เจ้าเจมส์ ซึ่งมักจะแอบมุดรั้วลวดหนามเข้าไปในวังและบางครั้งเจ้าเจมส์แอบไปนอนตากแอร์ในครัวฝรั่งจนเจ้าหน้าที่ต้องจูงกลับมาถึง 3 ครั้งจนกระทั่งครั้งสุดท้ายเจ้าเจมส์ได้แอบมุดรั้วเข้าไปถึงเขตพระราชฐานชั้นในจนเจ้าหน้าที่ต้องเข้ามาตักเตือนหลังจากนั้นไม่นานพระบาทสมเด็จพระปรมินทรมหาภูมิพลอดุลยเดชได้มีรับสั่งถามหาเจ้าเจมส์  คุณฉันทนาและเจ้าหน้าที่จึงได้นำเจ้าเจมส์ไปอาบน้ำทำความสะอาดและพาเข้าเฝ้าโดยได้อยู่ในวังไกลกังวลถึง 3 วัน
หลังจากนั้นคุณฉันทนาจึงตัดสินใจถวายเจ้าเจมส์ให้เป็นสุนัขทรงเลี้ยงพระองค์จึงพระราชทานนามให้เจ้าเจมส์ว่าคุณหลวงแจ่มเนื่องจากชื่อเดิมของคุณหลวงแจ่มคือเจ้าเซอร์เจมส์แต่เมื่อมาอยู่กับพระเจ้าแผ่นดินไทยจึงพระราชทานบรรดาศักดิ์แบบไทยพร้อมกับพระราชทานนามสกุลให้ว่าภักดีสื่อถึงความจงรักภักดีของคุณหลวงแจ่ม
ต่อมาเมื่อคุณหลวงแจ่มมีลูกจึงได้พระราชทานลูกสุนัขเพศเมีย 1 สุนัขให้แก่ สมเด็จพระเทพรัตนราชสุดา สยามบรมราชกุมารี โดยได้พระราชทานนามให้ว่า คุณแปะฮวยอิ้ว
ลาวดวงเดือน (เพลงถวายพระพรชัยมงคล)

เพลงถวายพระพรชัยมงคล รัชกาลที่ 6
ระวังสับสนกับเพลงลาวดวงเดือน พระนิพนธ์ของกรมหมื่นพิไชยมหินทโรดม
ลาวดวงเดือน เป็นเพลงไทยถวายพระพรชัยมงคล รัชกาลที่ 6 เนื่องในพระราชพิธีเฉลิมพลกองทหารบกรถยนต์ การรับทหารกลับจากสงครามโลกครั้งที่หนึ่ง ทวีปยุโรป แต่งโดยนายพันโท หลวงไววิธีทัพ (พล เสนีย์วงศ์ ณ อยุธยา) เมื่อ พ.ศ. 2462
ประวัติ

ดูเพิ่ม: สงครามโลกครั้งที่หนึ่ง
เมื่อวันที่ 21 กันนายน พ.ศ. 2462 กองทหารซึ่งกลับจากราชการสงครามโลกครั้งที่หนึ่งพร้อมด้วยทหารประจำพระนคร ให้เดินขบวนแห่จากศาลาว่าการกลาโหม (ปัจจุบันคือ กระทรวงกลาโหม) ตามริ้วขบวนลำดับแรก คือ ขนวนแตรวง กรมทหารบกม้า และกองทัพน้อยทหารบกที่ 1 จนถึงริ้วขบวนสุดท้าย คือ ขบวนแตรวง กรมทหารบกราบที่ 3 โดยให้ทหารทุกคนถือโคมรูปดอกบัวสีเขียว สีขาวแดง และสีน้ำเงินสลับสีกันเป็นสีธงชาติไทย แล้วเดินริ้วขบวนมาตั้งแถวหน้าพระที่นั่งไชยชุมพล พระบรมมหาราชวัง ถนนสนามไชย พระนคร
เมื่อเวลา 21.00 น. พระบาทสมเด็จพระมงกุฎเกล้าเจ้าอยู่หัวเสด็จออก ณ พระที่นั่งไชยชุมพล เมื่อขบวนทหารตั้งแถวพร้อมแล้วนายทหารในกองทหารบกรถยนต์ซึ่งกลับจากราชการสงครามร้องเพลงตำนานย่อของกองทหารบกรถยนต์ และเพลงถวายพระพรชัยมงคลตามลำดับ ดังนี้:–
สระสม (ผู้แต่ง: ว่าที่นายร้อยตรีเจือ ชนะภัย)
ช้างประสานงา
ฝรั่งรำเท้า
ลาวดวงเดือน (ผู้แต่ง: นายร้อยโทพล เสนีวงศ์ ณ อยุธยา)
นางนาค (ผู้แต่ง: ว่าที่นายร้อยตรีเจือ ชนะภัย)
เมื่อร้องจบ 5 เพลงแล้ว ทหารทั้งจึงร้องเพลงสรรเสริญพระบารมีถวายพระพรชัยมงคลแล้วเคลื่อนริ้วขบวนทหารไปที่หน้าสถานทูตอังกฤษ ถนนเจริญกรุง แล้วบรรเลงเพลงสรรเสริญพระบารมี ถวายพระพรชัยพระเจ้าแผ่นดินอังกฤษ จากนั้นเคลื่อนริ้วขบวนไปที่หน้าสถานทูตฝรั่งเศสบรรเลงเพลงชาติฝรั่งเศส ลามาร์แซแยซ ตามลำดับ
เมื่อวันที่ 22 กันยายน พ.ศ. 2462 พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินไปนมัสการพระพุทธมหามณีรัตนปฏิมากร (พระแก้วมรกต) ณ วัดพระศรีรัตนศาสดาราม พระสงฆ์ราชาคณะ 39 รูป สวดเจริญพระพุทธมนต์ถวายพระพรชัยมงคลแล้วจึงเสด็จพระราชดำเนินกลับ
เนื้อร้อง

เนื้อร้องเพลงลาวดวงเดือนถวายพระพรชัยมงคล รัชกาลที่ 6 แต่งโดยนายพันโท หลวงไววิธีทัพ (พล เสนีย์วงศ์ ณ อยุธยา)
| 0 | 1 | 2 | 3 |
| --- | --- | --- | --- |
| (1) ข้า ฯ ขอฉลอง | ละอองพระบาท | จวบสิ้นชีวาดม์ | มิคลาดไกล |
| เพิ่มพูลพระเกียรติ | ให้เหยียดแผ่ไป | ทั่วโลกว่าไทย-นี้ | มิใช่หญิงเอย |
| (2) ผิวะพระองค์ | จะทรงปกาสิต | ข้าศึกประชิต | แล้วนอ จะขอไป |
| ฉลองคุณชาติไทย | จนวายปราณเอย |  |  |
| (3) ข้า ฯ นี้มิขาม | การสงครามเท่าก้อย | โปรดใช้ข้าน้อย | เพื่อชาติศาสนา |
| ข้าฯ ขอเคี่ยวขับ | มิกลับวาจา | จะขอเป็นข้า | แต่พระรามาเอย |
วาระและโอกาสในการใช้

ระเบียบส่วนราชการไม่ได้กำหนดหลักเกณฑ์การใช้ มีเพียงประวัติการใช้ในวาระดังนี้
พระราชพิธีเฉลิมพลกองทหารบกรถยนต์หน้าพระที่นั่งไชยชุมพล พระบรมมหาราชวัง วันที่ 21 กันยายน พ.ศ. 2462 รัชกาลที่ 6
พระราชพิธีเสด็จตรวจแถวทหารเนื่องในการรับทหารกลับจากสงครามโลกครั้งที่หนึ่ง ทวีปยุโรป พ.ศ. 2462
ภาษาถิ่นเตี่ยเอี๊ย

ภาษาถิ่นเตี่ยเอี๊ย (จีนตัวย่อ: 潮阳话; จีนตัวเต็ม: 潮陽話; เพ็งอิม: dio5 ion5 uê7) เป็นภาษาย่อยหนึ่งของภาษาแต้จิ๋ว (ภาษาหมิ่นใต้) ซึ่งพูดในเขตเตี่ยเอี๊ยของเมืองซัวเถา มณฑลกวางตุ้ง
นอกจากนี้ ชาวจีนแต้จิ๋วโพ้นทะเลจำนวนมากที่อพยพจากอำเภอเตี่ยเอี๊ยก็ยังคงใช้ภาษาถิ่นเตี่ยเอี๊ย รวมถีงในประเทศไทยด้วย
ภาษาถิ่นเตี่ยเอี๊ยมีความคล้ายคลึงกับภาษาถิ่นโผวเล้งและภาษาถิ่นหุ่ยไล้ มากกว่าภาษาถิ่นซัวเถา โดยเห็นได้จากหลักการเปลี่ยนเสียงวรรณยุกต์ตามพยางค์ข้างเคียง แต่ทั้งหมดสามารถสื่อสารกันได้โดยไม่มีอุปสรรคใด ๆ
หลักการเปลี่ยนเสียงวรรณยุกต์

ลักษณะเด่นที่สุดของภาษาถิ่นเตี่ยเอี๊ยคือมีการเปลี่ยนแปลงเสียงวรรณยุกต์เมื่ออยู่พยางค์หลังต่างไปจากเมื่ออยู่ในพยางค์เดี่ยว (ในขณะที่ภาษาถิ่นซัวเถานั้นพยางค์หลังสุดจะออกเสียงเหมือนเมื่ออยู่ในพยางค์เดี่ยวเสมอ) โดยนอกจากเสียงวรรณยุกต์ 4 และ 7 ที่เดิมเป็นเสียงต่ำอยู่แล้ว เสียงอื่นจะมีการเปลี่ยนแปลงเป็นเสียงที่ต่ำลงหมด
ตารางต่อไปนี้แสดงการออกเสียงวรรณยุกต์ในตำแหน่งต่าง ๆ ของภาษาถิ่นเตี่ยเอี๊ย
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| วรรณยุกต์ (เลขในเพ็งอิม) | วรรณยุกต์ (เลขในเพ็งอิม) | 1 | 2 | 3 | 4 | 5 | 6 | 7 | 8 |
| ระดับเสียง | ในพยางค์เดี่ยว | 33 | 53 | 31 | 1 | 55 | 313 | 11 | 5 |
| ระดับเสียง | ในพยางค์หน้า | 33 | 31 | 55 | 5 | 11 | 33 | 33 | 1 |
| ระดับเสียง | ในพยางค์หลัง | 11 | 31 | 11 | 1 | 11 | 11 | 11 | 1 |
เอื้องศรีเชียงดาว

| เอื้องศรีเชียงดาว |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
สกุล:: Sirindhornia
สปีชีส์:: S.  pulchella
ชื่อทวินาม
Sirindhornia pulchella 

เอื้องศรีเชียงดาว (ชื่อวิทยาศาสตร์:  Sirindhornia pulchella) เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว  ออกดอกในเดือนพฤษภาคม – มิถุนายน เป็นไม้ถิ่นเดียวในประเทศไทย พบครั้งแรกโดย ดร. สันติ วัฒฐานะ และ ดร. ปิยะเนตร สุขสถาน เมื่อ พ.ศ. 2544 ที่ดอยเชียงดาว จังหวัดเชียงใหม่ ชื่อสกุลตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี